《春愁曲二首 其一》
元代·曹文晦

春风吹愁花上来，美人花下银筝哀。去年花开共春燕，今日花开春梦远。

黄鹂紫燕感时鸣，亦既见止宁无情。只愁青春不长好，名花易落人易老。

一双胡蝶不知愁，东园花落西园游。

作者简介：元台州天台人，字伯辉，号新山道人。曹文炳弟。颖悟多识，雅尚萧散。不应征聘。有《新山稿》。